62020TO0034_INF
Определение на Общия съд (втори състав) от 18 януари 2021 г. —Datenlotsen Informationssysteme/Комисия
(Дело T‑34/20)
„Жалба за отмяна — Държавни помощи — Софтуерни решения за висшите учебни заведения — Данъчни предимства и държавно финансиране — Официална процедура по разследване — Решение, с което приведените в действие мерки са квалифицирани като съществуваща помощ — Липса на лично засягане — Липса на подзаконов акт — Недопустимост“
1.
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Решение на Комисията в областта на държавните помощи, прието в официалната процедура по разследване — Жалба на конкурентно предприятие, с която се оспорва основателността на решението — Предприятие, което не доказва, че съществено е засегнато пазарното му положение — Недопустимост
(член 108, параграфи 2 и 3 ДФЕС и член 263, четвърта алинея ДФЕС)
(вж. т. 32—34 и 44—51)
2.
Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Всеки акт с общо приложение, с изключение на законодателните актове — Решение на Комисията, с което се разрешават данъчни освобождавания и годишни преки субсидии, отпускани въз основа на актове, които нямат общо приложение — Изключване
(член 263, четвърта алинея ДФЕС)
(вж. т. 55, 56, 58, 59 и 62—72)
Предмет
Искане на основание член 263 ДФЕС за отмяна на Решение (ЕС) 2020/391 на Комисията от 20 септември 2019 година относно мярка SA.34402 — 2015/C (ex 2015/NN), приведена в действие от Германия в полза на Hochschul-Informations-System GmbH (ОВ L 74, 2020 г., стр. 22)
Диспозитив
1)
Отхвърля жалбата.
2)
Молбата на Федерална република Германия да встъпи в подкрепа на Европейската комисия е станала безпредметна.
3)
Осъжда Datenlotsen Informationssysteme GmbH да заплати съдебните разноски.